พอดีว่ามีอาการตกขาวมานานแล้วค่ะแต่ช่วงแรกๆที่เป็นมันไม่หนักแบบนี้เลยไม่ได้ไปหาหรือใช้ยาอะไรเพราะคิดว่าเดียวมันก็คงจะหายไปเอง ช่วงแรกๆที่เป็นก็เป็นตกขาวปกติค่ะสีขาวขุ่นๆ มีกลิ่นแต่ไม่แรงมากก็คิดว่าจะเป็นปกติของผู้หญิงเลยไม่ได้ใส่ใจมาก ไม่รู้เหมือนกันว่าสาเหตุเกิดมาจากอะไรพอไปหาอาการทางอินเตอร์เน็ตก็มีบอกว่าส่วนหนึ่งอาจจะเพราะเรื่องเพศสัมพันธ์รึเปล่าแต่สาเหตุนี้ก็ไม่น่าจะใช่เพราะเราไม่ได้มีเรื่องเพศอะไรกับใครเลยก็เลยไม่รู้ว่าเราเป็นตกขาวเพราอะไร แต่ช่วงหลังมานี้มันเหมือนเริ่มหนักขึ้นเพราะว่าตกขาวอ่ะค่ะจากที่ตอนแรกมันเป็นสีขาวแต่ตอนนี้มันเป็นสีเขียวแล้วค่ะแล้วกลิ่นมันก็เริ่มจะแรงแล้วด้วยจะดูออกเลยว่ามันจะมาเยอะตอนช่วงก่อนมีประจำเดือนสัก2-3วันแล้วก็หลังมีประจำเดือนประมาณ5วัน แล้วหลังจากนั้นก็ไม่เป็นแล้วค่ะ ก็เลยอยากรู้ว่าติดเชื้อรารึเปล่าหรือเป็นเพราะแบคทีเรีย แล้วมันร้ายแรงมั้ยคะ ถ้าซื้อยาจากร้านเภสัชควรซื้อแบบไหนดีค่ะแบบยาทาหรือยากินดี
สวัสดีค่ะ อาการตกขาวดังกล่าวมา ที่เป็นสีเขียว ออกมามีกลิ่นแรง อาจจะเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการรักษาควรพบสูตินรีแพทย์เพื่อตรวจภายในและนำตกขาวที่ผิดปกติไปตรวจก่อนว่าน่าจะเป็นเชื้อใดมากที่สุด เพื่อจะได้ให้ยาฆ่าเชื้อได้ตรงกับโรคนั้นๆ ยังไม่ควรซื้อยามาใช้เองนะคะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด